Brussell, 26 ta' Jannar 2015 Aħna nesprimu t-tħassib tagħna dwar is-sitwazzjoni ta' sigurtà u umanitarja li qed tiddeterjora fil-Lvant tal-Ukraina. Aħna nikkundannaw il-qtil ta' persuni ċivili matul il-bumbardament kif ġie ġie tal-belt Ukraina ta' Mariupol fl-24 ta' Jannar 2015. Aħna ninnotaw evidenza ta' appoġġ kontinwu u li qed jikber mogħti mir-Russja lis-separatisti, li jissottolinja r-responsabbiltà tar-Russja. Aħna nħeġġu lir-Russja biex tikkundanna l-azzjonijiet tas-separatisti u biex timplimenta l-ftehimiet ta' Minsk. Aħna nfakkru fil-konklużjonijiet tal-Kunsill Ewropew tat-18 ta' Diċembru 2014, fejn għidna li "l-UE ser tibqa' ddeterminata" u li aħna ninsabu "lesti li li nieħdu aktar passi jekk meħtieġ." Fid-dawl tas-sitwazzjoni li qed teħżien aħna nitolbu lill-Kunsill Affarijiet Barranin li jmiss biex jeżamina s-sitwazzjoni u jqis kwalunkwe azzjoni adatta, b'mod partikolari dwar miżuri restrittivi ulterjuri, bil-għan ta' implimentazzjoni rapida u komprensiva tal-ftehimiet ta' Minsk. Aħna ser inkunu qed nindirizzaw is-sitwazzjoni fil-laqgħa tagħna li jmiss.